Source: http://docplayer.hu/19443846-Konyveloi-klub-2012-oktober-4-budapest-ruszin-zsolt-adoellenozes-europai-birosagi-joggyakorlat.html
Timestamp: 2018-10-23 05:34:55
Document Index: 35258660

Matched Legal Cases: ['bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ']

Könyvelői Klub október 4. Budapest. Ruszin Zsolt ADÓELLENŐZÉS, EURÓPAI BÍRÓSÁGI JOGGYAKORLAT, - PDF
Könyvelői Klub október 4. Budapest. Ruszin Zsolt ADÓELLENŐZÉS, EURÓPAI BÍRÓSÁGI JOGGYAKORLAT,
Download "Könyvelői Klub 2012. október 4. Budapest. Ruszin Zsolt ADÓELLENŐZÉS, EURÓPAI BÍRÓSÁGI JOGGYAKORLAT,"
1 Könyvelői Klub október 4. Budapest Ruszin Zsolt ADÓELLENŐZÉS, EURÓPAI BÍRÓSÁGI JOGGYAKORLAT, ÚJ ADÓFORMÁK (KATA, KIVA), PDF-BEN VALÓ SZÁMLÁZÁS, ÁFAVÁLTOZÁSOK, TÉTELES ÁFA Európai Bírósági ítéletek 1. A Mahagében-ügy Ahogy megjelent a Mahagében-ügyben az első ítélet, a NAV néhány nappal később több közleményt is kiadott az áfa megtagadása témájában. Az áfa alapvető mechanizmusa arról szólna, hogy az egyik oldal felszámolja, a másik levonásba helyezi. Az adóhivatal akkor szokott a levonási jog körül vizsgálódni, ha úgy látja, hogy a számla befogadója volt a felbujtó. Az Európai Bizottságnál nincs anonimitás, így az ügyben pontosan lehet tudni, hogy a Római Kert Kft. volt az, akinél keletkezett a probléma, ugyanis 2007 során 16 alkalommal szállított ki árut a Mahagében Kft.-nek, alapvetően faárut. 10 alkalommal nem voltak szállítólevelek, nem lehetett tudni, hogy ki és hogyan vitte oda az árut. Az adóhivatal lefolytatta az ellenőrzést, és adóhiányt állapított meg a Mahagében Kft. terhére. Az eljárás során a jogerős ítélet után a bíróság felé benyújtásra került 22 szállítólevél másolata, amely vizsgálatát már nem vették külön figyelembe. Az Európai Bíróság álláspontja általában az a nemzeti gyakorlat, amely azzal az indokkal korlátozza a levonási jogot, hogy nem győződött meg arról, hogy ki a számla kibocsátója, hol és hogyan van regisztrálva stb., tehát ezek az 1
2 indokok nem megfelelőek. Ilyen indokkal az áfa levonása nem korlátozható. Az adóhatóság szerint az is probléma, hogy a számla nem rendelkezik egyéb kísérő okmányokkal például szállítólevéllel, illetve az is vizsgálandó, hogy a másik fél teljesítette az adófizetési kötelezettségét, vagy sem. Az ügyben új eljárás várható, amely a bizonyítékok felülvizsgálatára irányul. A hatóság arra a megállapításra juthat bizonyos vitás esetekben, hogy a teljesítés nem történt meg. Például, ha a felek még csak ráutaló magatartást sem tesznek egy üzlet megtörténtére, az áruszállítás gépkocsival vagy gyalog történt, a fizetés készpénzben, akkor a bíróság mondhatja azt, hogy nem a bizonyítékokkal van a gond, hanem a teljesítéssel. Az ilyen eset a Legfelsőbb Bíróság hatáskörébe tartozik, s ha a bizonyítékokat újraértékeli az adóhivatal, akkor juthat erre a megállapításra. Fontos, hogy saját ügyben nem kötelező nyilatkozatot tenni, csak más ügyével kapcsolatban. A bizonyítást nem lehet a Mahagében Kft.-re terhelni: vagy van elég bizonyíték arra, hogy nem történt teljesítés, vagy bírósági szinten eljut oda az ügy, hogy csak a számla bír igazoló erővel, és azt kevésnek tartják. Az eset tanulsága: iránymutatásra lenne szükség, hogy mikor mondhatja a bíróság azt meghatározott paraméterek mellett, hogy teljesítés hiányáról beszélünk. (A teljesítés hiánya azt jelenti, hogy csak a számla szól róla.) Jognyilatkozatban kellene kiadni, hogy mi a helyzet a szállítólevéllel, annak kiállítójával, ő hogyan azonosítható be. Fontosak továbbá az anyagmozgatás feltételei: a sofőr, a gépjármű, annak rendszáma, raktere, rakterének mérete stb. 2
3 2. Dávid Péter ügye Dávid Péter 2006-ban vett igénybe építőipari szolgáltatásokat, amelyek akkor még egyenes áfa alá estek, még nem volt fordított áfa. Dávid Péter azt nyilatkozta, hogy nem voltak munkavállalói. Az ügy során előkerült egy jelenléti ív, amelyen nevek, születési idők, illetve 1992 munkaóra is szerepelt, de ez nem az ő, hanem egy Máté Zoltán nevű vállalkozó embereiről szóltak. Dávid Péter mindig készpénzben fizetett Máté Zoltánnak. Az adóhivatal így elkezdte Máté Zoltánt vizsgálni, és megállapította, hogy nem voltak munkavállalói, sőt tárgyi feltételei sem. Máté Zoltán az apósára hivatkozott, aki alvállalkozói számlán szerepelt a könyvelésben, viszont Máté Zoltán apósa sem rendelkezett bejelentett dolgozókkal. Az Európai Bíróság szerint nem lehet az áfalevonási jogot megtagadni attól, aki nem tudta és nem is tudhatta, hogy az érintett ügylet kapcsán adócsalás folyik. Az áfánál az objektív felelősség azt jelenti, hogy létezik egy körülmény, és az alapján rögtön döntést hozunk. Itt teljes körű bizonyításra lenne szükség, amely értelmében az adóhivatal ezt a kijátszást bizonyítani tudja. Ehhez arra lenne szükség, hogy Dávid Péter, Máté Zoltán és az apósa bemennek, és egybehangzó nyilatkozatot tesznek a hivatalnál, hogy adót csaltak. Az ügy kimenetele valószínűleg az lesz, hogy Máté Zoltán apósának magánvagyonára terhelik ezt az adótartozást. 3. Tóth Gábor ügye Hasonlít a Dávid-ügyre, mivel szintén építőipari témáról van szó. Itt egy M. L. nevű vállalkozó 8-14 fővel dolgozott a munkaterületen. A jelenléti ív nem 3
4 volt részletes, és 20 számla került kiállításra, amelyet készpénzben fizettek ki. M. L.-nek június 20-án az egyéni vállalkozói igazolványát törölték. Nem nyújtott be adóbevallásokat. (A vállalkozói igazolványokat pont ebben az időszakban cserélték, ha valaki nem ment be kicseréltetni, akkor törölték.) Az Európai Bíróság egyértelműen kimondta, hogy ha egy létező adóalany kapcsán valamilyen engedélyeztetési, bejelentési, nyilvántartási kötelezettség van, az nem befolyásolhatja a levonási jogot. Mindenki áfaalanynak számít. Például, ha valamit bérbe adunk vagy legalább négy telket egymás után értékesítünk, akkor is bekerülünk már az áfakörbe mint magánszemély. Az Európai Bíróság döntése már felhasználja Dávid Péter ügyét is, az ebből nyert tapasztalatokat, és azt mondja: nagyon konkrét bizonyítékok kellenek arra vonatkozóan, hogy adócsalásban vett részt Tóth Gábor és M. L. Az ügy tanulsága: a munkavégzésre mindig legyen bizonyíték, például egy építési napló, belépési jegyzék stb. 4. Mecsek Gabona ügy Ebben az esetben belföldi értékesítésre való hivatkozással megpróbálták felszámítani az adót. Az Agro-Trade Srl.-lel lépett kapcsolatba a Mecsek Gabona, miszerint két szállítással ezer tonnányi, forintos repcét értékesít neki. A szentlőrinci telephelyen rakták fel az árut, ahol megállapították, hogy minden rendben van vele, bizonylatok, minősítések, tanúsítványok stb. Erre több tanú is volt. A vevő jelezte előre, hogy milyen járművel fog érkezni, kiállította a Mecsek Gabona részére a CMR-eket, a járművek rendszámait regisztrálták. Itt az a kérdés, hogy az Agro-Trade Srl mit tett utána az áruval. 4
5 A Mecsek Gabona a CMR szállítókat kérte vissza külföldről. Az első számlát néhány nappal az értékesítés után egy magyar magánszemély bankszámlára való befizetéssel teljesítette, második befizetés nem volt. Semmilyen biztosíték nem volt a fizetésre, például egy okmányos inkasszó vagy bármi más. Az olasz adóhatóság közösségi adószámot három hónap múlva ad ki, ennek a visszavonási ideje hat hónap. Az Agro-Trade Srl-nek jelen esetben 2009-ben megszűnt az adószáma, amelyet a Mecsek Gabona nem tudhatott. Az eljárás során a Mecsek Gabona bemutatta a bizonyítékokat, CMR-eket stb., majd kijelentette, hogy ők mindent megtettek, az Agro-Trade Srl.-nek volt közösségi adószáma, megvolt a külföldi rendszámú gépjármű, tehát a terméket elszállították. Az Európai Bíróság neki adott igazat, mondván, hogy az áfamentességnek a megtagadása nem lehet jogszerű, ha az elszállítást igazolták, vagy az adóhatóságnak bizonyítania kell azt, hogy a felek adócsalásban vettek részt. A Mecsek Gabona esetében nem derül ki, hogy vizsgálták-e a kapcsolattartót és a gépjárművek adatait. Ezzel egy újfajta helyzet van kialakulóban, és talán a számla kibocsátója kerül előtérbe. Ezzel kapcsolatban az adóhivatalnak volt egy strómanos esete. 5. A stróman Hárman alapítottak céget: a villanyszerelő férj és a felesége, illetve egy üzletasszony. Ez utóbbi feladata volt, hogy üzletet hozzon a villanyszerelő számára. Az üzletet szervező üzletasszony ügyvezető lett során virágzott az üzlet, sok megrendelésük volt, aztán elérte őket is az építőipari körbetartozások jelensége. Így a villanyszerelő férj már nem tudta kigazdálkodni a neki nem fizető ügyfelek miatti hiányt. Nem tudott 5
6 hatásosan fellépni a vevőkkel szemben, mivel nem volt szakember ebben a témában, így csődközeli helyzetbe került a cég. Közben még egy munkavédelmi bírságot is megállapítottak a terhére. Ezért 2007 elején úgy döntöttek, hogy a könyvelésben még látszólag benne lévő pénz kölcsönnyújtásra fog kerülni, amire egy hajléktalan személyt választottak ki. Mindent ledokumentáltak, viszont a hajléktalan személy a kölcsön átvételekor, miközben papíron mindent átvett, kórházban feküdt. Az ügyben - először folytattak egy büntetőeljárást, mivel okirat-hamisítás, sikkasztás stb. gyanúja merült fel, - majd a bíróság külön bírálta el a stróman ügyét. A férj és a feleség külföldre távozott, az üzletasszony maradt. Mivel ő sem volt szakember, nem tudta, mit lehet egy ilyen helyzetben tenni. Megállapították a stróman mérhető felelősségét, így a felek felelősségét azonos mértékben határozta meg a hatóság. PDF-ben való számlázás 2007-ben az en való továbbítás feltétele az volt, papíron is rendelkezésre álljon a számla. Nincs jogszabályi lehetőség arra, hogy a számla a vevő részére pusztán elektronikus úton kerüljön továbbításra, azt a vevő felé papíralapon is meg kell küldeni. Az adóhivatal ezzel az állásponttal szemben dr. Rónai Gábor írása alapján most már megengedő álláspontra helyezkedett. A pdf-nek viszont megváltoztathatatlannak kell lennie. Szükséges a pdf-ben való számlához egy beleegyezés, amit ráutaló magatartással, vagy szóban is meg lehet tenni. 6
7 Áfaváltozások Bérbe vett autók A levonási tilalmat megszüntették, csak az üzleti célt kell igazolni, amelyet útnyilvántartással vagy GPS-rendszerrel is meg lehet tenni. Az elszámolási időszak végén például, ha egy 80-20%-os aránnyal dolgozunk, ahol 80% volt az üzleti és 20% a magánhasználat, akkor a 20%-ot nem kell a dolgozóra terhelni, csak a 80%-ot kell levonásba helyezni. A 125 köbcentiméternél nagyobb motorkerékpárok és vízijárművek esetében is van áfalevonási jog. Átvihető követelések 2008-ban már látták, hogy a visszaigénylésekre a korlátokat fel kell oldani. Ez jelenleg már létezik, erre vezették be az elévülési időt ben várhatóan lesz egy olyan rovata az áfabevallásnak, hogy elévült, átvihető követelés január 1-je előtt átvihető követelésbe helyezett áfa december 31-én fog elévülni. Ha egy vállalkozás összesítő nyilatkozat benyújtására kötelezett, azt most már azzal a gyakorisággal kell végeznie, amilyen gyakorisággal az áfabevallást benyújtja. 7
8 Ha egy alanyi adómentes speciális értékesítésre tekintettel (például: közösségi szolgáltatás nyújtása) bevallást tesz, akkor ez a bevallási időszak most már havi bevallást jelent. A visszaigényléseknél oda kell figyelni a székhely változtatásának gyakoriságára és a felfüggesztett adószámra. A mezőgazdasági terményekkel kapcsolatban olyan nagy volt a visszaélés, hogy a tételes áfa sem lassította volna a visszaéléseket, ezért 2013 végéig bekapcsolták rá a fordított adózást. Ez természetesen nem a kiskereskedelmi forgalomba kerülő egy csomag pattogatott kukoricát vagy szezámmagot jelenti, hanem például, ha egy nagy malom befogad búzát, árpát, rozst és feldolgozza, s nem lehet tudni, hogy ezek a termények honnan származnak. Jelenleg nincs rá áfa, csak fordított áfa, amelyre ugyanúgy a bizonylati szabályok állnak fenn, tehát szerepeltetni kell rajta a vevő adószámát. Tételes áfa A tételes áfabevallásnál az adóhivatal meg tudja nézni, hogy ki a számlakibocsátó, mert látja, hogy ki a számla befogadója. Aki olyan számlát fogadott be, amelyre vonatkozóan áfát kellett volna felszámítani. Csak 2 millió forint feletti áfatartalmú számlákat kötelező feltüntetni részletesen, az azonos üzlethez tartozókat össze kell számítani. A bevallásnál egy partnerhez egy részletező és egy összesítő lap tartozik. Az egyetlenegy partnernek az összes részletezője bemegy az egyetlenegy partnerre vonatkozó összesítőbe, amiben számla darabszám van, összes adóalap, összes adó. Ez egy dinamikus lap, annyi lesz belőle, ahány partner van. 8
9 Pénzforgalmi áfa 2013-tól vezetik be. Lényege, hogy befizetési kötelezettséghez igazítják a levonási jogot. Amikor megállapítja a fizetendő adót a pénzforgalmi szemléletű adózó, akkor helyezheti a másik oldalon levonásba a számlát. A számlán fel kell tüntetni a pénzforgalmiságot. Az adóalap (ideértve az előleget, de csökkentve néhány tétellel) nem lehet több, mint 100 millió Ft. Az alakuláskor már választható. A pénzforgalmi szemléletből való kilépéskor fennmarad a megfizetési korrigálási jog, tehát azt nem lehet megtenni, hogy valaki pénzforgalmi, és nem kell megfizetnie az áfát, akkor gyorsan kilép, s utána a saját hasznára fordítja, mert a követő szabályok fennmaradnak. KATA Kisadózók tételes adója = KATA. A kisadózók tételes adójának alanyai lehetnek a következők: - Bt., - Kkt., - szja szerinti egyéni vállalkozó (például szabadalmi ügyvéd, egyéni ügyvéd), - egyéni cég. - Nem lehet alanya: viszont: - biztosítási, ügynöki tevékenység, - bérbeadás. Havi alapú választással jön létre az alanyiság, a követő hónap első napjától él. 9
10 A KATA-s kiesik a rendszerből a bejelentés hónapjának utolsó napjával ha, - bejelenti, hogy már nem szeretne a jövőben élni ezzel a lehetőséggel, - a kisadózó egyéni jogállásának megszűnésekor, - a kisadózó vállalkozás megszűnésével, - a gazdasági társaság, Bt.-nek a beltagja, a kültagja meghal, és senki nem kezd el 90 napon belül közreműködni, - kilép az egyetlen KATA-s a vállalkozásból, - Bt., Kkt.-nak lesz egy nem magánszemély tagja, - mulasztási bírságot megállapító határozat jogerőre emelkedésének a napja, ha ez számla-, nyugtaadás, be nem jelentett alkalmazott és ismeretlen eredetű áru indokból történik, - felfüggesztik az adószámát, - a negyedév végén 100 ezer forintnál többel tartozik a hivatalnak, - végelszámolást, kényszertörlést és felszámolást megelőző napon, - tiltott tevékenység esetében, például bérbe adás. Aki kiesett a KATA-ból, 24 hónapon keresztül nem lehet újra KATA-s. Bejelentéskor magát a KATA alanyt jelentjük be, például egy Bt.-t, és azt a magánszemélyt, aki miatt a KATA-nak az összegét fogjuk fizetni. Minden más olyan tag, aki nincs a KATA alatt, az munkaviszonyba fog kerülni. Főállású KATÁZÓ az, aki nem áll 36 órás foglalkoztatási jogviszonyban és nem kiegészítő tevékenységet folytat. A változásokat 15 napon belül be kell jelenteni. Az adó mértéke főállású esetén Ft/hó/fő, mellékállású esetében Ft/hó/fő. Minden hónap 12. napjáig kell megfizetni. 6 millió forint feletti részre 40%-os adót kell fizetni. 10
11 Aki év közben szűnik meg, például kényszertörlés miatt, arra arányosítani kell az összeget. A számlán fel kell tüntetni azt, hogy kisadózó, mert ha nincs rajta, akkor mulasztási bírságot kell fizetni. A KATA-val az összes 08-ban szereplő dolgot ki lehet váltani, így a szociális hozzájárulási adót, a szakképzési hozzájárulást, az egészségügyi hozzájárulást stb. Jövedelemigazolás tekintetében a KATA-s az államtól a bevételeinek a 60%- át kapja meg igazolásban. A KATA-snak a bevételeit nyilván kell tartani, ami tartalmazza a bizonylat sorszámát, bevételt és annak időpontját. A cég, aki befogadja a számlát, és költségeinek 5%-át meghaladóan fogadja be a KATA-s számlát, egyrészt növeli az adóalapját, másrészt adatszolgáltatási kötelezettséget keletkeztet, de csak azok esetében, akiktől több mint 1 millió forintnyi KATA-s számlát fogad be. Ezt a 08-as bevallásban kell évente egyszer majd megtenni. Nem színlelt a munkaszerződés, ha a következőkből 2 feltétel teljesül: - a kisadózó a tevékenységet nem kizárólag személyesen végezte vagy végezhette, - a kisadózó a naptári év bevételei 50%-át nem adatszolgáltatásra kötelezett vevőtől szerezte, - adatszolgáltatásra köteles vevő nem adhatott utasítást a tevékenység végzésének módjára, - tevékenység végzésének helye a kisadózó birtokában áll, - tevékenység végzéséhez szükséges eszközöket és anyagokat a kisadózó adta, - tevékenység végzésének a rendjét a kisadózó határozza meg. 11
12 KIVA A KIVA egy cashflow alapú adó. Megadóztatja a pénzváltozás értékét és a személyi jellegű kiadásokat. Az egészre 16%-ot kalkulál és elengedi a szociális hozzájárulási adót, valamint a szakképzési hozzájárulást. KÉRDÉSEK 1. Augusztusban érkezett a céghez elektronikus úton egy számla, amelyhez a kapcsolódó árut rendben átvették, a számlán lévő összeget átutalták. Szeptemberben viszont megérkezett ugyanez a számla papíralapú formában, ugyanazzal a sorszámmal, minden megegyezett az előzővel, kivéve az összeget. Mi a teendő ebben az esetben? - Egyszerűen csak fel kell venni a könyvelésbe, ki kell számítani a különbözetet és lekönyvelni, majd az A60-on az eredeti időszakra helyesbíteni. 2. Ha egy cég nagykereskedőként napraforgómagot árusít kisebb boltok számára, a fordított áfa szabályai szerint kell kiállítani a számlát? Az adott cég felvásárolja a napraforgómagot és kisebb kiszerelésben adja tovább. - Igen, fordított áfa szerint kell eljárni. 12
13 3. Egy vállalkozás autókereskedéssel foglalkozik, természetesen áfás számlát bocsát ki. Ha van egy partnerkereskedő, akinek például négy autót elad egy meghatározott időszakban, akkor egy autónál kell venni a tételes áfa kapcsán a 2 milliós határt, mert egy autónál még nem éri el, viszont az adott időszakra nézve a négy autóé több lesz, mint 2 millió. Ez tételes áfa? Fontos, hogy egy szerződésről van szó vagy keretszerződésről? Hogyan áll össze a 2 milliós határ? - Amennyiben a számla befogadójának van több, mint 2 millió áfája összességében, akkor ezt ő bevallja. A kibocsátó, értékesítő az általa kiállított számla áfa tartalmát figyeli. Ha több a beszerzés a befogadónál, mint 2 millió, akkor az összeset bevallja. 4. Ha valaki negyedéves áfabevalló, és neki minden hónapban számláz egy cég, amely számlának körülbelül 1 millió az áfatartalma (szolgáltatásról van szó), akkor ebben az esetben a negyedéves bevallásban össze kell adni az áfákat? - A számla befogadójaként lesz tételes áfája. Aki szolgáltatást nyújt, nem vall. Amennyiben ugyanabban az adómegállapítási időszakban ugyanazon termékek értékesítése, szolgáltatások nyújtása által kibocsátott több számlával is van összesen 2 millió forintot elérő vagy meghaladó adólevonási jog, akkor a bevallásában nyilatkozik. 5. Mikor kell külön feltüntetni a számlát az adószámot? - Ha az áfatartalom a 2 millió forintot meghaladja. 6. KATA-s esetében csak 6 millió forint felett kell elkezdeni áfát fizetni? 13
14 - Alanyi mentességről úgy kell áttérni, hogy az első számla, ami 6 millió felett van, már bejelentési kötelezettséggel bír. 7. KIVA választásakor a személyi jellegű kiadásokat előre meg kell fizetni? - Nem. 8. Gépkocsi vagyonvédelmi szolgáltatásról szól a kérdés, amely azt jelenti, hogy GPS-rendszeren keresztül figyelik az autókat, nehogy ellopják. Ez a gépkocsi üzemeltetéséhez kapcsolódik, így arányosítani kell, vagy ez csak a cég vagyonvédelmi szolgáltatása? Erről kell külön útnyilvántartást vezetni? - Személygépkocsi üzembetartás, üzemeltetés témaköréhez tartozik. Azt kell eldönteni, hogy a vagyonvédelem fenntartásnak minősül-e. Tehát fenntartom a vagyonom, ezért védem, vagy ha a vagyon létezik, én csak figyelem, hogy ne legyen semmi gond vele. 9. Egyéb monetáris közvetítés címszó alatt egyre több cég vezeti be a csekkdíjat, mint áfás szolgáltatást. Ez a főtevékenység teljesítését szolgálja? Ha például a főtevékenység egy telefonszolgáltatás, akkor az, hogy én csekken fizetem be, vagy inkasszóval emelik le, az nem a főszolgáltatáshoz tartozik, vagy mégis? - Minden a főszolgáltatás kulcsát viseli. Lehet úgy szerződni, hogy vannak olyan kiadások, amelyek alapvetően az ügyfelet terhelnék, de a szolgáltató befogadja, tehát ez megállapodás kérdése. Alapesetben továbbterhelésre kerül. 14
15 10. Kuponos akciókkal kapcsolatban: ha van egy termelő cég és van egy kereskedő áruházlánc, illetve egy kuponos akciókat szervező kft., akivel megállapodik a termelő cég, hogy adott hónapban lesz egy kuponos akció. A szervező legyártja a kuponokat az áruházlánc kuponfüzetébe, elindul az akció, majd a végén a szervező kft. összesíti az adatokat, hogy hány kupon érkezett be a termelő cég termékére. Azt az adatot kapja, hogy például 4 millió forint értékű kupon érkezett be, így azt mondja a termelőnek, hogy fizessen neki 4 millió forintot, mert ekkora árkedvezménnyel adta a terméket. Nem számláz le semmit, csak gyűjtőelszámolás számviteli bizonylatot állít ki erről a szerződés alapján. Mi a teendő? - A számviteli bizonylatot be lehet fogadni, és a kért összeget át lehet utalni, de ki kell kötni írásban, hogy ez a teljes összeg, amit kifizetnek a szervező kft.-nek a bizonylat ellenében. 11. Ha a termelő viseli a fogyasztó felé az árengedmény 100%-át, akkor az üzletpolitikai célnak minősül akkor is, ha csak közvetetten viseli? - Üzletpolitikai célú. 12. Egy Rt. franchise rendszert tart fenn kisebb boltoknak. Új cégek fognak belépni, amely kapcsán tőkét szeretne a cég emelni, de közgyűlés csak hónapok múlva lesz. Lehet-e olyan eset, hogy a tőkeemelésre előleget ad? - Ez cégjogi kérdés, amelyhez ügyvédre lesz szükség. A cégnek ki kell nyitni egy tőkeemelési periódust, amely lehet akár egy éves is, majd a záráskor megnézik, hogyan állnak a tőkeemeléssel. Ha elérték a kívánt szintet, akkor az ügyvéd lezárja a periódust és megállapítja a tőkeemelést. Ha nem tudnak 15
16 még hónapokig semmilyen módon közgyűlést összehívni, akkor kölcsönben kell gondolkodni. 13. Egy építőengedély-köteles tevékenységet végző cégnél több vállalkozó dolgozik. Mikor lesz sima és mikor lesz fordított az áfa? Ha helyben végzett fuvarozásról van szó, akkor fordított, de ha már elszállít valamit az építési területről a fuvarozó, akkor sima? - Az ÉVOSZ-nak külön meg lett küldve erről egy állásfoglalás, ezekben az esetekben érdemes ennek alapján eljárni. Ha tényleg az építkezés területén történik a szállítás, akkor földmunka, ha kitermel valamit a gép, akkor termékszállítás. Ha komplexen mozgatja a földet, akkor fordított, ha kitermeli és elviszi, akkor nem. 14. Van-e olyan áfamentességi kitétel, hogy egy nonprofit társaság a közhasznú tevékenységét végzi, és ezen az alapon mentes a tevékenység? - Tevékenységtől függ az áfamentesség. 16
Ellenőrzési irányok 2013
Ellenőrzési irányok 2013 1 A hatóságok és a könyvelők közti kapcsolattartás szerve = PÁK A Pénzügyi Ágazati Közfelügyelet jelenleg az NGM Számviteli Főosztályán belül egy Osztály, de a kormányzati elképzelés